Document ID: 32009R1097

KOMISSION ASETUS (EY) N:o 1097/2009,
annettu 16 päivänä marraskuuta 2009,
Euroopan parlamentin ja neuvoston asetuksen (EY) N:o 396/2005 liitteen II muuttamisesta tietyissä tuotteissa tai niiden pinnalla olevien dimetoaatin, etefonin, fenamifossin, fenarimolin, metamidofossin, metomyylin, ometoaatin, oksidemetonimetyylin, prokymidonin, tiodikarbin ja vinklotsoliinin jäämien enimmäismäärien osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY (1) muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 ja erityisesti sen 14 artiklan 1 kohdan a alakohdan yhdessä 15 artiklan 1 kohdan a alakohdan ja 49 artiklan 2 kohdan kanssa
sekä katsoo seuraavaa:
(1)
Asetuksen (EY) N:o 396/2005 liitteessä II vahvistetaan dimetoaatin, etefonin, fenamifossin, fenarimolin, metamidofossin, metomyylin, ometoaatin, oksidemetonimetyylin, prokymidonin, tiodikarbin ja vinklotsoliinin jäämien enimmäismäärät (MRL).
(2)
On saatu toksikologiaa, kuluttajien altistumista ja arvioituja torjunta-ainejäämiä koskevaa uutta tietoa, joka antaa aihetta epäillä, että jäämien enimmäismäärät ovat kuluttajansuojan kannalta ongelmallisia.
(3)
Euroopan elintarviketurvallisuusviranomainen totesi 20 päivänä lokakuuta 2008 antamassaan, dimetoaattia ja ometoaattia koskevassa lausunnossa (2), että keräkaalia, lehtisalaattia, kukkakaalia, kirsikoita, vehnää, silpimättömiä herneitä ja ruusukaalia koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(4)
Euroopan elintarviketurvallisuusviranomainen totesi 15 päivänä syyskuuta 2008 antamassaan, etefonia koskevassa lausunnossa (3), että ananaksia, herukoita, viinirypäleitä ja paprikoita koskevat nykyiset jäämien enimmäismäärät aiheuttavat vaaran, että akuutin altistumisen viiteannos (ArfD) ylittyy yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(5)
Euroopan elintarviketurvallisuusviranomainen totesi 15 päivänä syyskuuta 2008 antamassaan, fenamifossia koskevassa lausunnossa (4), että banaaneja, porkkanoita, paprikoita, kurkkuja, meloneja, keräkaalia ja sokerijuurikasta koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(6)
Euroopan elintarviketurvallisuusviranomainen totesi 15 päivänä syyskuuta 2008 antamassaan, fenarimolia koskevassa lausunnossa (5), että banaaneja, tomaatteja ja paprikoita koskevat nykyiset jäämien enimmäismäärät aiheuttavat vaaran, että akuutin altistumisen viiteannos (ArfD) ylittyy yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(7)
Euroopan elintarviketurvallisuusviranomainen totesi 15 päivänä syyskuuta 2008 antamassaan, metamidofossia koskevassa lausunnossa (6), että aprikooseja, silpimättömiä tarhapapuja ja sokerijuurikasta koskevat nykyiset jäämien enimmäismäärät aiheuttavat vaaran, että akuutin altistumisen viiteannos (ArfD) ylittyy yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(8)
Euroopan elintarviketurvallisuusviranomainen totesi 26 päivänä syyskuuta 2008 antamassaan, metomyyliä ja tiodikarbia koskevassa lausunnossa (7), että viinirypäleitä, keräkaalia, lehtisalaattia, kukkakaalia, perunoita, tomaatteja, munakoisoja, kurkkuja, greippejä, appelsiineja, sitruunoita, limettejä, mandariineja, persikoita, luumuja, paprikoita, omenoita, päärynöitä, kvitteniä, banaaneja, mangoja, ananaksia, porkkanoita, mukulasellereitä, retiisejä ja retikoita, lanttuja, (vesi)meloneita, kurpitsoita, sokerimaissia, parsakaalia, lehtikaalia, kyssäkaalia, endiiviä, purjoa ja sokerijuurikasta koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(9)
Euroopan elintarviketurvallisuusviranomainen totesi 16 päivänä syyskuuta 2008 antamassaan, oksidemetonimetyyliä koskevassa lausunnossa (8), että ruusukaalia, keräkaalia, kyssäkaalia, lehtisalaattia ja muita salaattikasveja, myös Brassicacea-heimoa, ohraa, kauraa ja sokerijuurikasta koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Euroopan elintarviketurvallisuusviranomainen totesi myös, että teknisesti analyysiherkkyyden alarajaa voitaisiin alentaa ja että valvonta paranisi sitä alentamalla. Näin ollen ruusukaalia, keräkaalia, kyssäkaalia, lehtisalaattia ja muita salaattikasveja, myös Brassicacea-heimoa, ohraa, kauraa ja sokerijuurikasta koskevia jäämien enimmäismääriä sekä muita viljelykasveja koskevia analyysiherkkyyden alarajoja olisi alennettava.
(10)
Euroopan elintarviketurvallisuusviranomainen totesi 21 päivänä tammikuuta 2009 antamassaan, prokymidonia koskevassa lausunnossa (9), että aprikooseja, viinirypäleitä, mansikoita, vadelmia, kiivihedelmiä, vuonankaalia, tomaatteja, paprikoita, munakoisoja, kurkkuja, pikkukurkkuja, kesäkurpitsoita, persikoita, luumuja, päärynöitä, (vesi)meloneita, kurpitsoita, endiiviä, sinappikaalia, sikuria, silpimättömiä tarhapapuja, auringonkukansiemeniä, rapsinsiemeniä, soijapapuja ja eläinperäisiä tuotteita koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä olisi siksi alennettava.
(11)
Euroopan elintarviketurvallisuusviranomainen totesi 16 päivänä syyskuuta 2008 antamassaan, vinklotsoliinia koskevassa lausunnossa (10), että omenoita, päärynöitä, syötäviksi tarkoitettuja viinirypäleitä, endiiviä, munakoisoja, kiinankaalia, luumuja, aprikooseja, lehtisalaattia, herukoita, sikuria, mansikoita, tarhapapuja, humalaa, rapsinsiemeniä, porkkanoita, salottisipuleita, varhaissipuleita, kurpitsoita, okraa, vihanneskrassia, sinappikaalia ja muita salaattikasveja sekä (vesi)meloneita koskevat nykyiset jäämien enimmäismäärät aiheuttavat vaaran, että hyväksyttävä päiväsaanti ja akuutin altistumisen viiteannos (ArfD) ylittyvät yhdessä tai useammassa kuluttajaryhmässä. Näitä viljelykasveja koskevia nykyisiä jäämien enimmäismääriä on siksi alennettava.
(12)
On aiheellista vahvistaa uudet jäämien enimmäismäärät ottaen huomioon Euroopan elintarviketurvallisuusviranomaisen lausunnot. Nämä Euroopan elintarviketurvallisuusviranomaisen suosittelemat uudet jäämien enimmäismäärät perustuvat nykyisiin hyväksyttyihin maatalouskäyttöihin, jotka johtavat jäämien vähenemiseen, tai tällaisten puuttuessa analyysiherkkyyden alarajaan. Ananasten pinnalla olevan etefonin osalta tässä asetuksessa vahvistetaan jäämien enimmäismäärä, jota Euroopan elintarviketurvallisuusviranomainen ei suositellut mutta joka todettiin turvalliseksi Euroopan elintarviketurvallisuusviranomaisen perustellussa lausunnossa.
(13)
Yhteisön kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden näitä tasoja koskevat huomautukset on otettu huomioon.
(14)
Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot ja asianosaiset voivat valmistautua jäämien enimmäismäärien muuttamisesta johtuviin uusiin vaatimuksiin.
(15)
Asetuksen (EY) N:o 396/2005 liitettä II olisi sen vuoksi muutettava vastaavasti.
(16)
Tuotteiden tavanomaisen kaupan pitämisen, jalostuksen ja kulutuksen mahdollistamiseksi asetuksessa säädetään sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta Euroopan elintarviketurvallisuusviranomaisen lausuntojen mukaan säilyy korkeatasoinen kuluttajansuoja.
(17)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 396/2005 liite II tämän asetuksen liitteen mukaisesti.
2 artikla
Seuraavaan luetteloon sisältyviin vaikuttaviin aineisiin ja tuotteisiin sovelletaan edelleen asetusta (EY) N:o 396/2005 sellaisena kuin se oli ennen muuttamista tällä asetuksella, jos ne on tuotettu ennen 7 päivänä kesäkuuta 2010:
a)
dimetoaatti: kirsikkamehu, varastoitu vehnä, pakastetut, silpimättömät herneet;
b)
etefoni: säilötyt ananakset, ananasmehu, säilötyt paprikat;
c)
fenarimoli: tomaattimehu, säilötyt tomaatit, säilötyt paprikat;
d)
metamidofossi: aprikoosimehu, säilötyt aprikoosit sekä pakastetut silpimättömät tarhapavut;
e)
metomyyli/tiodikarbi: rusinat ja säilötyt persikat;
f)
oksidemetonimetyyli: öljysiemenet, viljat, maitojauhe, tee, viini, mehut, säilötyt, pakastetut ja kuivatut hedelmät ja vihannekset sekä pähkinät;
g)
prokymidoni: öljysiemenet, säilötyt persikat, tomaatit, appelsiinimehu ja rusinat;
h)
vinklotsoliini: vadelmamehu, omenamehu, kvittenihyytelö, päärynämehu, säilötyt aprikoosit ja aprikoosimehu.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 7 päivänä kesäkuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 2009.

Labels: 0
3
17
20